روسییانین کئچمیش پرزیدنتی دمیتری مدودیئو ۲۰۰۸-جی ایلین آوگوستونداکی ۵ گونلوک محاربدن سونرا قوندارما جنوبی اوستییا و آبخازییا لیدرلرینه گورجستانین ترکیبینه داخیل اولماقلا باغلی کونفدراتیو اتفاق لاییحهسینی تقدیم ائتمیشدی.
آخار. آذ خبر وئریر کی، بونو ژورنالیستلره آچیقلاماسیندا قوندارما آبخازییانین کئچمیش خاریجی ایشلر ناظری سرگئی شامبا سؤیلهییب.
«من او زامان سرگئی باقاپشا (آبخازییانین اکس-لیدری) دئدیم کی، جنوبی اوستییا و آبخازییا آراسیندا هانسی کونفدراسییا اولا بیلر؟ بیزیم هئچ عمومی سرحدلریمیز بئله یوخدور. بندلرین سونونجوسوندا ایسه گورجستانین مقاویلهیه قوشولاجاغی دئییلیردی و او زامان منده شوبهه یاراندی کی، بو، فرانسا پرزیدنتی نیکولا سارکوزینین خواهیشی ایله بورا سالینیب. مقصد ایسه سوخومی و تسخینوالینین حاضرلیغینی یوخلاماق ایدی. صاباحیسی گون طرفلر بونو رد ائتدیلر»، – دئیه او بیلدیریب.
azb_Arab azb_Arab azb_Arab